open-index/open-wikipedia-markdown huggingface dataset:
לורי אנדרסון

שמאל|ממוזער|250px|לורי אנדרסון בהופעה, 1986
**לורי אנדרסון** (באנגלית: **Laurie Anderson**; נולדה ב-5 ביוני 1947) היא מוזיקאית אמריקאית, שהמיצגים שהיא מעלה בהופעותיה מאז שנות ה-60 זכו להצלחה ברחבי העולם. במופעיה מנגנת אנדרסון בכינור ובקלידים, ושרה מגוון שירי רוק, ארט רוק ומוזיקה אקספרימנטלית.

## ביוגרפיה
אנדרסון נולדה באילינוי. ב-1972 קיבלה תואר שני בפיסול מאוניברסיטת קולומביה. היא העלתה את המיצג האמנותי הראשון שלה ב-1969. במהלך שנות ה-70 הופיעה בניו יורק. עיקר פרסומה החל בשנת 1981, עם יציאת הסינגל "O Superman", שהגיע למקום השני במצעדי המוזיקה הבריטיים. מאז הקליטה מספר אלבומי מוזיקה בעקבות הופעותיה.

ב-1984 יצא לאור אלבומה "'מר שברון לב".

ב-1986 ביימה וכיכבה בסרט "Home of the Brave", בו צולמו קטעים מהופעותיה. אנדרסון יצרה בעצמה מספר כלים מוזיקליים ייחודיים (כגון כינור קטן), שמשמשים אותה במופעים ובהקלטות אלבומי המוזיקה שלה.

ב-2017 זכתה בפרס וולף לאמנויות.

אנדרסון הייתה בת זוגו של הזמר לו ריד מאז שנות ה-90, וב-2008 הם נישאו. ריד לעיתים השתתף בהופעותיה כזמר ונגן אורח. בנובמבר 2008 הופיעו אנדרסון וריד במסגרת המופע של אנדרסון, "Homeland", בהיכל התרבות בתל אביב. ביוני 2011 הופיעה אנדרסון פעם נוספת בהיכל התרבות.

בשנת 2018 השתתפה בסרט הדוקומנטרי של נטפליקס "פמיניסטיות: מה הן חשבו?".

בשנת 2018 הוציאה את האלבום "Landfall", שעסק בנזקים שגרמה סופת ההוריקן סנדי לעיר ניו יורק, וגם לביתה של אנדרסון בווסט וילג'. האלבום הופק בשיתוף עם רביעיית המיתרים קרונוס.

בשנת 2024 הוציאה את האלבום "אמיליה", העוסק בסיפור טיסתה האחרונה של הטייסת אמיליה ארהארט. אנדרסון יצרה את האלבום החדש בשיתוף עם המנצח דניס ראסל דייוויס.

## קישורים חיצוניים

* 

* 
* 
* 
* 
* אפס ואחד, לורי אנדרסון, בבלוג אין עשן, 21 ביוני 2011
* 
* 
* 
* 
* 
* 

## הערות שוליים

קטגוריה:אמריקאים ילידי אילינוי
קטגוריה:זוכי פרס וולף למוזיקה
קטגוריה:זוכות פרס וולף
קטגוריה:זוכות פרס גראמי
קטגוריה:זוכי פרס גראמי
קטגוריה:כנריות אמריקאיות
קטגוריה:שיקגו: אישים
קטגוריה:אמניות וורנר רקורדס
קטגוריה:מלחינות אמריקאיות במאה ה-20
קטגוריה:מלחינות אמריקאיות במאה ה-21
קטגוריה:מוזיקאיות אמריקאיות
קטגוריה:מוזיקאים אמריקאים
קטגוריה:בוגרות ברנרד קולג'
קטגוריה:בוגרות אוניברסיטת קולומביה
קטגוריה:בוגרי אוניברסיטת קולומביה
קטגוריה:זוכי פרס דורותי וליליאן גיש
קטגוריה:אל-הוריות אמריקאיות
קטגוריה:אמריקאיות שנולדו ב-1947
קטגוריה:אמריקאים שנולדו ב-1947
אלקטרופורציה

**אלקטרופורציה** היא שיטה פיזיקלית להכנסת חומרים לתוך תאים. שיטה זו היא עליה חדה במוליכות החשמלית וכן עלייה בחדירות קרום התא. התופעות הנ"ל נגרמות בעקבות שדה חשמלי חיצוני, הגורם ליצירת נקבוביות בקרום התא שדרכן יכול חומר (דוגמת: DNA או חומר המשנה את תפקוד התא). בשיטה זו משתמשים לרוב בתחום ההנדסה הגנטית.

הנקבוביות מתהוות כשהמתח החשמלי לאורך קרום התא מגיע לנקודת השיא מבלי לגרום לפירוקו של הקרום. במידה ומשך הזמן וחוזק השדה החשמלי נבחרו היטב; הנקבוביות יסגרו לאחר פרק זמן קצר, שבמהלכו יוכלו חומרים מחוץ לתא אפשרות להיכנס לתוכו. למרות זאת, חשיפה מוגזמת של תאים חיים לשדות חשמליים יכולה לגרום לאפופטוזה  ו\או נקרוזה – תהליכים שיביאו למות התא.

## ראו גם
* אלקטרופורציה בלתי הפיכה
## קישורים חיצוניים

קטגוריה:ביולוגיה מולקולרית
קטגוריה:ביוטכנולוגיה
קטגוריה:ביולוגיה: שיטות ומכשור
דטוונס, מלך אקסום

**דטוונס** (DTWNS מבוטא על ידי היסטוריונים כ**דאטאוונאס**) היה מלך אקסום בשנת 260 לערך. 

הוא ובנו ZQRNS (מנוקד כמו "Zaqarnas") מוזכרים בכתובת al-Mis`al שבתימן על ידי Yasir Yuhan'im אשר הקים לאחר שהביסם בקרב..

## הערות שוליים

קטגוריה:שליטי אקסום
קטגוריה:מלכים אפריקאים
סאמבראוטאס, מלך אקסום

**סאמבראוטאס** (Sembrouthes) היה מלך אקסום. הוא ידוע בזכות כתובת ביוונית שנמצאה בדקי-מהרי שבאריתריאה, ומתוארכת לשנה ה-24 לעלייתו לשלטון. הוא השליט הידוע הראשון שהשתמש בתואר "מלך המלכים" בשטחים שמאוחר יותר נשלטו על ידי קיסר אתיופיה. 

מואנרו-הי ממקם את תקופת שלטונו בין דבח ודטוונס, לשנת 250 לערך. עם זאת, W.R.O. Hahn, במסגרת מחקר שפורסם בשנת 1983, ממקם את סאמבראוטאס  במאה ה-4, בין אפילאס ואזנה, ומזהה אותו עם אוסאנאס (או "אלה אמידה).  

מואנרו-הי גם טוען כי ייתכן שסאמבראוטאס הוא מי שחקק את כתובת מונומנטום אדוליטנום.

## הערות שוליים

קטגוריה:שליטי אקסום
קטגוריה:מלכים אפריקאים
קטגוריה:אישים שחיו במאה ה-3
סלי מרידור

[שמאל|ממוזער|250px|סלי מרידור (משמאל) עם [בנימין נתניהו, עוזי ארד ומאיר כליפי, בפגישה עם רוברט גייטס, מאי 2009]]
**סַלַּי משה מרידור** (נולד ב-22 בספטמבר 1955) הוא איש ציבור ישראלי שהיה יו"ר הנהלת הסוכנות היהודית וההסתדרות הציונית העולמית, ושגריר ישראל בארצות הברית. החל מאפריל 2022 מכהן כיו"ר דירקטוריון הספרייה הלאומית.

## ביוגרפיה
מרידור נולד בירושלים. בן לאליהו מרידור, לימים חבר כנסת מטעם תנועת החרות וגח"ל, ולרעננה מרידור, פרופסור חבר בחוג ללימודים קלאסיים באוניברסיטה העברית. אחיו, דן מרידור, הוא עורך דין שכיהן כמזכיר הממשלה, כחבר הכנסת וכשר בממשלות ישראל.

בצה"ל שירת מרידור כקב"ר ביחידה 8200. לאחר שחרורו מצה"ל שימש במשך שנתיים ראש מחלקת ההדרכה בתנועת הנוער בית"ר. ב-1979, לאחר שסיים את תפקידו האחרון, שימש במשך שנה מזכיר היישוב כפר אדומים, שם הוא מתגורר עד היום. ב-1980 שב לבית"ר וכיהן כראש מחלקת ההתיישבות בתנועה, כחבר ההנהלה העולמית, וכן כמנהל עמותת "חשמונאי" לחינוך ותרבות עד שנת 1983.

בין השנים 1986–1988 שימש יועץ השר לענייני מיעוטים, ובין השנים 1988–1990 שימש יועצו המדיני של שר החוץ משה ארנס. ב-1990, לאחר נפילת הממשלה בעקבות "התרגיל המסריח" והקמת ממשלה חדשה, עבר עם ארנס למשרד הביטחון והמשיך לשמש יועצו עד כינון ממשלת רבין החדשה ב-1992. לאחר ועידת השלום במדריד נמנה עם הצוות הישראלי במשא ומתן בין ישראל לסוריה.

לאחר שסיים תפקידו במשרד הביטחון, שימש עד 1997 ראש החטיבה להתיישבות בהסתדרות הציונית העולמית. ב-1998 מונה לגזבר הסוכנות היהודית וההסתדרות הציונית העולמית ושימש בתפקיד זה עד 1999, עת החל לכהן כיו"ר הנהלת הסוכנות וההסתדרות הציונית העולמית.
. כיושב ראש הסוכנות פיתח את נושא החינוך היהודי-ציוני בתפוצות וטיפח את המחקר בנושאי המשכיות העם היהודי והאיום הדמוגרפי על הרוב היהודי במדינת ישראל. במסגרת תפקידו כיהן גם כנשיא הקונגרס הציוני העולמי. ב-2005 התפטר מתפקידיו והחל לעבוד בקרן למורשת בגין ובמכון לתכנון מדיניות העם היהודי.

באוקטובר 2006 מונה על ידי ראש הממשלה אהוד אולמרט ושרת החוץ ציפי לבני לשגריר ישראל בארצות הברית במקומו של דני אילון. ב-22 בנובמבר אישרה הממשלה את מינויו. ב-5 במרץ 2009 הודיע על כוונתו לסיים את כהונתו כשגריר ולשוב ארצה בעתיד הקרוב, זאת על רקע חילופי הממשלות.

במרץ 2011 הקים את קרן ההון סיכון "גלילות קפיטל פרטנרס", החברה השלימה (2011) גיוס הון של 20 מיליון דולר. במאי 2015, גייסה "גלילות קפיטל" 77 מיליון דולר לקרן השנייה.

במאי 2018 כתב מרידור, שנאבק נגד מימוש צווי ההריסה של הבתים של אנשי קהילת חאן אל-אחמר, מכתב פומבי לחבריו ליישוב כפר אדומים, שהגישו (יחד עם עמותת רגבים) ארבע עתירות בדרישה להרוס את בתי שכניהם ואת בית הספר של ילדיהם, בו כתב: באפריל 2022 מונה לתפקיד יושב ראש הדירקטוריון של הספרייה הלאומית במקום דוד בלומברג.

## חיים אישיים
מרידור בוגר חוגי ההיסטוריה של ארצות האסלאם וההיסטוריה של עם ישראל באוניברסיטה העברית בירושלים. הוא נשוי לנועה ואב לשלוש בנות. מתגורר בכפר אדומים.

## קישורים חיצוניים

* 
* 
* 
* סלי מרידור מונה ליו"ר דירקטוריון הספרייה הלאומית, באתר הספרייה הלאומית, אפריל 2022

## הערות שוליים

קטגוריה:בוגרי האוניברסיטה העברית בירושלים
קטגוריה:נשיאי הקונגרס הציוני העולמי
קטגוריה:ראשי ההסתדרות הציונית
קטגוריה:יו"ר הסוכנות היהודית
קטגוריה:שגרירי ישראל בארצות הברית
סלי
קטגוריה:כפר אדומים: אישים
קטגוריה:ישראלים שנולדו ב-1955
אליפות אסיה בכדורסל

**אליפות אסיה בכדורסל לגברים** (באנגלית: **FIBA Asia Championship for Men**) היא טורניר הכדורסל הראשי, הנערך אחת לשנתיים, בין נבחרות הכדורסל מאסיה ומאוקיאניה. 

האליפות, המאורגנת על ידי פיב"א אסיה, משמשת גם כטורניר המוקדמות באסיה לאליפות העולם ולמשחקים האולימפיים. שמה הקודם של אליפות זו היה "אליפות הקונפדרציות של אסיה בכדורסל".

## היסטוריה
אליפות הקונפדרציות של אסיה נפתחה במנילה ב-1960, ומטרתה הייתה להעלות את הקבוצה האסייתית הטובה ביותר לטורניר הכדורסל של המשחקים האולימפיים. בארבע התחרויות הבאות זכתה  שלוש פעמים באליפות, בעוד  ניצחה בגמר את הפיליפינים ב-1965. נבחרות , יפן ופיליפינים זכו בשלושת הטורנירים שלאחר מכן, עד שנבחרת סין זכתה לראשונה בטורניר בשנת 1975 ומאז הפכה לדומיננטית.

מאז רק ארבע פעמים לא זכתה סין באליפות: ב-1986, כאשר פיליפינים זכתה בטורניר עם שני אזרחים אמריקאים; ב-1997 כאשר הסינים התלוננו על האקלים בריאד, העיר בה נערך הטורניר; ב-2007, כאשר סין שלחה אליו את סגל השחקנים הצעירים שלה בשל אירוח האולימפיאדה וההעפלה האוטומטית אליה, ו ניצלה זאת כדי לזכות באליפות; וכן ב-2009 אז סין הסתפקה במדליית הכסף.

קוריאה מדורגת ראשונה מבין הקבוצות שסיימו כסגניות, בעוד אחריה נמצאות יפן ו. נבחרת הפיליפינים נחלשה במהלך השנים, עקב הפוליטיקה סביב הכדורסל במדינה. בתחילת המאה ה-21 שונה שם האליפות ל"אליפות פיב"א אסיה בכדורסל". במהלך הטורניר של 2007 התחרו הנבחרות המערביות בכבוד כנגד הקבוצות המזרחיות החזקות, מה שהתבטא בגמר בין שתי הנבחרות המערביות איראן ו. סיבה עיקרית לכך היא השליחה של השחקנים המשניים של נבחרת סין לטורניר (כאשר השחקנים הבכירים התאמנו לקראת אולימפיאדת בייג'ינג 2008). העיר ווהאן בסין אירחה את הטורניר האחרון שנערך ב-2011.

החל מ-2017 משתתפות בטורניר נבחרות מאוקיאניה בעקבות ביטול אליפות אוקיאניה בכדורסל.

### הטורנירים

## סטטיסטיקות
### טבלת מדליות
[שמאל|ממוזער|190px|[יאו מינג, שחקנה של סין, זכה שלוש פעמים בתואר ה-MVP של הטורניר.]]

### זוכי תואר ה-MVP

## קישורים חיצוניים
* 
* האתר הרשמי של פיב"א אסיה

קטגוריה:תחרויות כדורסל
קטגוריה:אסיה: תחרויות ספורט
*
לוקיוס קסיוס לונגינוס

**לוקיוס קסיוס לונגינוס** (לטינית: Lucius Cassius Longinus) היה בעלה הראשון של דרוסילה, אחותו של קליגולה.

קסיוס לונגינוס היה בן למשפחת נוביליטאס. בשנת 30 מונה לקונסול על ידי טיבריוס ולאחר מכן היה פרוקונסול באסיה, בשנת 33 טיבריוס חיתן את לונגינוס עם נכדתו דרוסילה, בשנת 36-37 ציווה קליגולה על הזוג להתגרש, לפי כמה מן המקורות כך שהוא עצמו יוכל לקיים יחסי עריות עם אחותו, אולם יש חוקרים רבים שמפקפקים במסורות הללו. בשנת 40, ציווה קליגולה על הבאתו של קסיוס לרומא בשלשלאות ורציחתו, בהתבסס על נבואה של אורקל, לפיה קסיוס ינסה להתנקש בחייו.

## לקריאה נוספת

William Smith, **[http://books.google.com/books?id=c3ntJ2dI1Z0C&pg=PA1&dq=Dictionary+of+Greek+and+Roman+Biography+and+Mythology&ei=1l4QSZTHM4SUzAS3gsCEAg&client=firefox-a#PPA803,M1A Dictionary of Greek and Roman Biography and Mythology]**, p. 804


קטגוריה:רומאים בתקופת הקיסרות
קטגוריה:נפטרים ב-41
חבייר אורוטי

**פרנסיסקו חבייר גונסאלס אורוטיקואצ'ה** (בבסקית: **Francisco Javier González Urruticoechea**; נולד ב-17 בנובמבר 1952 בסן סבסטיאן שבספרד - נפטר בברצלונה ב-24 במאי 2001), הידוע בשם המקוצר חבייר אורוטי, היה כדורגלן ספרדי-בסקי ששיחק בעמדת השוער במדי הקבוצות ריאל סוסיאדד, אספניול וברצלונה ובנבחרות  ו. ב-1981 זכה בתואר "הכדורגלן הספרדי של השנה" על ידי העיתון "דון בלון" וב-1984 זכה ב"פרס זאמורה" שמוענק לשוער הטוב בלה ליגה.

בזמנו בברצלונה נערץ הן על ידי אוהדי הקבוצה והן על ידי חבריו לקבוצה. הוא זכור לימים כאחד משועריה הטובים ביותר, לצד ריקארדו זאמורה ואחרים. הצטרפותו של השוער הבסקי אנדוני זוביזרטה סימנה את סוף הקריירה שלו. הוא פרש ממשחק ב-1988 והחל לעבוד כמאמן שוערים בברצלונה. ב-24 במאי 2001 נהרג בתאונת דרכים.

## קריירה
אורוטי החל את הקריירה שלו בקבוצת המילואים של ריאל סוסיאדד ב-1969. הוא ערך את הופעת הבכורה שלו בקבוצה הבוגרת ב-1973. ב-1977 הצטרף לאספניול, שבתקופתו עמה הוענק לו פרס "דון בלון". בתום ארבע עונות באספניול, עבר ליריבתה העירונית ברצלונה. בתחילה היה השוער השני, אחרי פדרו ארטולה, אך בהדרגה תפס את מקומו.

לצד שחקנים כגון ברנד שוסטר ודייגו מראדונה היה אורוטי שחקן מפתח בסגל הקבוצה שאומנה על ידי טרי ונבלס. הקבוצה זכתה באליפות ספרד בעונת 1984/85. ב-24 במרץ 1985 עצר בעיטת עונשין ובכך הבטיח לברצלונה את התואר. כשנה לאחר מכן שותף בגמר גביע אירופה לאלופות 1986 עם הקבוצה. בדרכה לשם, במשחק הגומלין של חצי הגמר, במצב של 3-0 לטובת היריבה מהמשחק הראשון, מחה אורוטי על פסיקת שער גבולי (כאשר הכדור היה על קו השער אך לא עבר אותו במלואו) לטובת היריבה. זה אפשר לברצלונה להחזיר שלושה שערים משלה ולהביא את המשחק לדו-קרב בעיטות עונשין. אורוטי הציל בעיטה קריטית והבקיע אחד משלו, ובכך עזר לקבוצתו להעפיל לגמר.

### נבחרת לאומית
אורוטי שיחק 5 פעמים במדי נבחרת ספרד בין 1978 ל-1980. הוא היה בסגל הנבחרת לגביעי העולם 1978, 1982, ו-1986 וליורו 1980 אך לא שותף באף משחק. בנוסף, שיחק פעמיים במדי נבחרת חבל הבסקים ב-1979 וב-1980.

## קישורים חיצוניים

* אורוטי באתר הרשמי של מועדון הכדורגל ברצלונה
* הכדורגלן הספרדי של השנה

קטגוריה:שוערי כדורגל ספרדים
קטגוריה:שוערי כדורגל בסקים
קטגוריה:כדורגלנים בסקים
קטגוריה:כדורגלני ריאל סוסיאדד
קטגוריה:כדורגלני אספניול
קטגוריה:כדורגלני ברצלונה
קטגוריה:כדורגלני נבחרת ספרד
קטגוריה:כדורגלנים ספרדים
קטגוריה:סן סבסטיאן: כדורגלנים
קטגוריה:הרוגי תאונות דרכים בספרד
קטגוריה:מאמני שוערים ספרדים
קטגוריה:כדורגלני מונדיאל 1978
קטגוריה:כדורגלני מונדיאל 1982
קטגוריה:כדורגלני יורו 1980
קטגוריה:כדורגלני מונדיאל 1986
קטגוריה:ספרדים שנולדו ב-1952
קטגוריה:ספרדים שנפטרו ב-2001
קינטו קאטו

**קינטו קאטו** (בלוגנדה: **Kintu Kato**) היה הקבקה הראשון של ממלכת בוגנדה.

קינטו הקים את ממלכת בוגנדה כאשר השתלט על ארבעה שבטים שחיו באזור. כדי לסמל את ניצחונו על כל שבט, הוא נהג לישון בביתו של ראש השבט הנכבש. על פי המסורת לאחר ניצחונו על בֵמבה (Bemba) ובני שבטו, ישן קינטו בבית הנקרא בוגנדה. בעקבות זאת נקרא השטח בו הוא שלט אחר כך "בוגנדה".

קינטו קאטו בחר בשמו כדי לקשר בינו לבין האגדה על קינטו, האדם הראשון על פני כדור הארץ, לפי המסורת של הבגנדה.

קטגוריה:אוגנדים
קטגוריה:אוגנדה: היסטוריה
דונלד האריסון

שמאל|ממוזער|250px|דונלד האריסון
**דונלד האריסון** (באנגלית: **Donald Harrison**; נולד ב-23 ביוני 1960 בניו אורלינס לואיזיאנה) הוא נגן סקסופון ג'אז אמריקאי. האריסון עוסק גם בסגנונות אחרים, דוגמת היפ הופ ורית'ם אנד בלוז.

## קריירה כנגן
האריסון החל את הקריירה שלו בשנות שמונים בשליחי הג'אז של ארט בלייקי, הוא גם עזר בהנהלה האומנותית חלק מהתקופה. לאחר מכן בשנות התשעים ניגן בציידי הראשים ("The Headhunters") הרכב ג'אז פאנק ופיוז'ן מוכר ופופולרי.

האריסון ניגן עם מוזיקאים רבים ונחשבים דוגמת ארט בלייקי, מיילס דייוויס, מק'קויי טיינר, רוי היינס, נט אדרלי, רון קרטר, טוני ויליאמס ורבים אחרים. 

האריסון גם מוביל הרכבים, הוא הוציא מספר אלבומים בסגנון פוסט-בופ והארד בופ. הוא משלב בנגינה ובהלחנה שלו גם השפעות ממוזיקה שחורה אחרת מלבד ג'אז, כמו היפ הופ ורית'ם אנד בלוז. 

בינואר 2007 נבחר לאיש השנה של עיתון הג'אז ג'אזיז.

מתוך הזדהות עם עיר הולדתו כל הרווחים מאלבומו "Nouveau Swing" ילכו לנפגעי הוריקנים.

ב-2015 הופיע בישראל כחלק מסדרת ג'אז חם
## קריירה כמורה
האריסון היה אחראי על חינוכם המוזיקלי של כמה וכמה נגנים כולל כריסטיאן סקוט שהיה מועמד לפרס גראמי (והוא גם אחיינו של האריסון). כמו כן הוא מככב בסרטו של ספייק לי "When the Levees Broke".

נוסף על כן, ניהל האריסון את בית הספר החדש לג'אז של בית הספר איזידור ניומן בניו אורלינס אשר.

## קישורים חיצוניים

* 

## הערות שוליים

קטגוריה:אמריקאים ילידי לואיזיאנה
קטגוריה:ניו אורלינס: אישים
קטגוריה:אמני קולומביה רקורדס
קטגוריה:נגני ג'אז: סקסופוניסטים
קטגוריה:נגני בי בופ
קטגוריה:שליחי הג'אז
קטגוריה:אמריקאים שנולדו ב-1960
חלדרלנד

**חלדרלנד** (בהולנדית: ) הוא מחוז במזרח הולנד. בירת המחוז היא העיר ארנהם, והעיר הגדולה ביותר בו היא ניימכן. מחוז זה הוא הגדול בהולנד מבחינת שטחו, והוא משתרע על פני 4,975 קמ"ר, אך אוכלוסייתו היא הרביעית בגודלה בלבד ומונה 1,975,704, מה שהופך את המחוז לשישי בצפיפותו (397 איש לקמ"ר).

לפי נתוני הלשכה המרכזית לסטטיסטיקה של הולנד משנת 2002/2003, ל-35% מאוכלוסיית המחוז אין דת, 30% מהתושבים פרוטסטנטים, 28% קתולים, 4% מוסלמים ו-3% מגדירים את עצמם אחרת.

במחוז חלדרלנד נמצא הפארק הלאומי הוכה פלוהה ובו גם מוזיאון קרולר-מילר.

## קישורים חיצוניים

* 

* 

*
קטגוריה:הולנד: מחוזות
מכמש

**מִכְמָשׂ** (גם: **מִכְמָס**) הייתה עיר מרכזית בנחלת שבט בנימין בתקופת המקרא ובתקופת בית שני. לפי התיאור המקראי, מכמש שכנה צפונית לגבע ובסמוך למגרון.

## מקור השם
בחלק מהמקורות נכתב "מכמס". היו ששיערו ששם המקום נובע מהשורש כ.מ.ס, על שום שהמקום כמוס בין הגבעות.

## זיהוי
העיר הקדומה מזוהה כיום ב"תל מרים", הסמוך לכפר הערבי "מח'מאס" המשמר את השם הקדום, ואשר נמצא בהתאם לתיאור המקראי מצפון לכפר "ג'בע" (הוא גבע המקראית). ההתנחלות מעלה מכמש הוקמה מזרחית למח'מאס, ונקראת על שם העיר הקדומה.

## מכמש במקורות
העיר נזכרת לראשונה בתיאור מלחמת מכמש בין יהונתן בן שאול המלך לפלשתים שחנו בה: .

העיר נזכרת גם בתיאור מסע סנחריב לעבר ירושלים: .

מכמש הייתה אחת הערים אליהן שבו עולי בבל: , וכן: .

מאוחר יותר, נזכרת מכמש כעיר בה ריכז יונתן החשמונאי את שלטונו בתקופת מרד החשמונאים.

חז"ל ציינו את העיר לשבח בשל המנחות שהובאו ממנה לבית המקדש: .

אוסביוס, בחיבורו האונומסטיקון (תחילת המאה ה-4 לספירה), מציין את מכמש בימיו כ"כפר גדול".

## ראו גם
* מגרון (יישוב מקראי)
* קרב מכמש

## לקריאה נוספת
* יואל אליצור, "שרידי דרך-מלך ישראלית בין גבע למכמש", בתוך: זאב ארליך (עורך), **...לפני אפרים ובנימין ומנשה...**, קובץ מחקרים ותגליות בגאוגרפיה-היסטורית, ירושלים: המועצה האזורית מטה בנימין, תשמ"ה 1985, עמ' 71–82.

## קישורים חיצוניים
* שמואל ורגון, ההבט הגאוגרפי של קרב מכמש, אתר 'דעת'
* משה גרסיאל, קרב מכמש, עיון היסטורי ספרותי 
* 
* 

## הערות שוליים

קטגוריה:נחלת שבט בנימין
קטגוריה:יישובי המקרא
קטגוריה:יישובים יהודיים בארץ ישראל בתקופת בית שני
קטגוריה:יישובים יהודיים בארץ ישראל בתקופת המשנה והתלמוד
ישיבת נתיבות עולם

**ישיבת נתיבות עולם** (נוסדה ב-י"ח אייר ה'תש"מ, 4 במאי 1980) היא ישיבה חרדית-ליטאית לחוזרים בתשובה. ממוקמת בעיר בני ברק. מייסוד ראש הישיבה הרב יוסף ברוק, והמשגיח הרב נחום דיאמנט. לומדים בה כ-400 תלמידים. לישיבה שלוחות בערים תל אביב ורעננה.

## תולדות הישיבה
הישיבה ממוקמת בשכונת "נאות יוסף" בבני ברק. נוסדה בל"ג בעומר ה'תש"מ - 1980, על ידי ראשי הישיבה הרב יוסף ברוק והרב שמחה כהן, המשגיח הרב נחום דיאמנט, והרבנים יצחק ברנר ומשה רייכנברג. בברכת ובנשיאות הרב אלעזר מנחם מן שך, ובנשיאותו הנוספת של הרב חיים פרידלנדר.

סגנונה של הישיבה הוא ליטאי, והיא מחלוצת הישיבות החרדיות בישראל שיועדה לחוזרים בתשובה בלבד.

מספר התלמידים הוא כ-400. גילם הממוצע גבוה משמעותית מעולם הישיבות הליטאיות, בעקבות עיתוי החזרה בתשובה הנעשה לרוב בגיל מבוגר יותר. עם זאת מסגרת הישיבה היא בדומה לישיבות הרגילות, ובה מסלול התקדמות מדורג למשך חמש שנים. סדרי הלימוד מתקיימים במשך כל היום. חלק ממטרת ואווירת הישיבה הוא דגש על העדיפות לשהות בפנימיית הישיבה.

בנוסף למסגרת הישיבה קיים כולל, אשר רוב האברכים בו חוזרים בתשובה.

באלול ה'תשנ"ט - 1999 החלה הישיבה בהוצאת הירחון "**עת לחשוב**" ("עת לשוב" לשעבר), ובו מאמרים לחשיבה יהודית וסיקור הנעשה בעולמה של תשובה.

בחופשות מתקיימת "ישיבת בין הזמנים", אליה מצטרפים גם רבים מהסביבה.

במקום אולם אירועים ושרותי הסעדה, העומדים לרווחת באי המקום ותושבי העיר.

## צוות הרבנים
מייסדי הישיבה - הרב שמחה כהן, הרב יוסף ברוק, הרב נחום דיאמנט, הרב יצחק ברנר, הרב משה רייכנברג .

ראש הישיבה - הרב יוסף ברוק.
המשגיח - הרב נחום דיאמנט.
הר"מים - הרב ישראל ארנון, הרב נחמן בלומנשטוק, הרב יששכר שטיינהרטר, הרב משה אברהם רייכנברג, הרב משה וייס, הרב עוזיה שליו, הרב יחיאל אורן.

ראש הישיבה בשלוחת תל אביב - הרב שמחה יעקובוב.

רבני הישיבה בעבר:

נשיאי הישיבה - הרב אלעזר מנחם מן שך, הרב חיים פרידלנדר.

ראש הישיבה - הרב שמחה כהן. רמי"ם - הרב יצחק ברנר, מראשוני הרמי"ם בישיבה, נפטר בשנת ה'תשס"ח - 2008. הרב אברהם אדרת, נהרג בתאונת-דרכים בשנת ה'תש"פ - 2020.

## שלוחות
**תל אביב:** נקראת בשם "דרך עץ החיים" בראשות הרב שמחה יעקובוב.

**רעננה:** הוקמה בשנת ה'תשע"ז - 2017. הלימודים מתקיימים בשעות אחר-הצוהריים.

## לקריאה נוספת
* **שיח שבים** האזין, כתב וערך משה גרילק. בני ברק, הוצאת פלג, תשנ"ה, 1995. בספר מתועדות שיחות של בוגרי ותלמידי הישיבה על חזרתם בתשובה ונושאים נוספים.
* **מוסדות נתיבות עולם - 25 : כ"ה שנים לישיבת נתיבות עולם (תש"מ - תשס"ה)**, בני ברק, תשס"ה.

## קישורים חיצוניים
* 
* מאות שיעורים לצפייה מרבני ישיבת "נתיבות עולם" באתר בינינו
* 

## הערות שוליים

קטגוריה:תנועת התשובה
נתיבות עולם
נתיבות עולם
נתיבות עולם
*
אלקמאון מקרוטון

**אלקמאון מקרוטון** (ביוונית: **Ἀλκμαίων**) היה פילוסוף יווני הנחשב לאחד מאבות האנטומיה. לא ידוע בוודאות מתי חי אלקמאון, אך נאמר עליו שהיה מתלמידיו של פיתגורס, ואם כך הדבר הרי שהוא חי בסוף המאה ה-6 לפנה"ס ובתחילת המאה ה-5 לפנה"ס. הוא נולד בעיר קרוטונה שבדרום איטליה של היום. לא ידוע אם אלקמאון היה רופא ואם ביצע ניתוחים בעצמו.

רוב ספריו של אלקמאון עוסקים ברפואה, בפילוסופיה ובנושאים קרובים. הוא עסק בין השאר בהתפתחות העובר, בשינה, במחלות, במוות, בשאלת נצחיות הנשמה, ובנושאים נוספים מתחומי הפסיכולוגיה והאפיסטמולוגיה. כתביו של אלקמאון בנושאי רפואה התבלטו במחשבה מקורית. כך למשל, הוא היה הראשון שהבין כי המוח הוא האיבר שאחראי להכרה ולהבנה, והוא היה הראשון שהבדיל בין תפיסה והבנה. כמו כן, אלקמאון הבין שצריך להיות קשר בין החושים למוח.

אלקמאון עסק בספריו גם באסטרונומיה ובקוסמולוגיה.

## קישורים חיצוניים
*אודות אלקמאון באנציקלופדיה לפילוסופיה של סטנפורד
* 

קטגוריה:פילוסופים קדם-סוקרטים
קטגוריה:היסטוריה של הרפואה
ביספנול A

**ביספנול איי** (BPA, Bisphenol A) הוא חומר כימי בשימוש בתעשיית הפלסטיקה. משמש בעיקר כאחד מאבני הבניין (מונומר) בפוליקרבונט, וכן להכנת שרף אפוקסי. על פי מחקרים שונים שהתפרסמו בתחילת המאה ה-21, החומר חשוד בפגיעה בפוריות של נשים ובשיבוש פעילות הורמונלית אצל תינוקות והאצת התפתחותם המינית, גרימת הפרעות בגדילה והשמנת יתר. עם זאת, ארגון בריאות האוכל של האיחוד האירופי קבע כי רמות החשיפה לבני אדם הן נמוכות כל כך, כך שאין סכנה מהחומר לבני אדם.

שמאל|ממוזער|300px|מבנהו הכימי של החומר ביספנול A

## יישומים
* מוצרים שונים מפוליקרבונט המשמשים גם לתינוקות: בקבוקים, נשכנים, מוצצים ועוד.
* שרפים אפוקסיים משמשים להכנת נייר תרמי (המשמש לדוגמה להדפסת קבלות בחנויות) וכציפוי לאריזות מתכתיות למזון ושתייה (לדוגמה פחיות שימורים).
* בשנות ה-30, סונתז כימיקל זה כתרופה הורמונלית לנשים, חומר הדומה לאסטרוגן.

## החשד לנזקים הנגרמים כתוצאה מהשימוש בחומר
במחקרים שונים נמצא, כי מינונים קטנים ביותר של ביספנול A בחיות, יכולים לגרום לשינוי במבנה המוח, וכתוצאה מכך, בהתנהגות ובתגובה החיסונית. היצרנים וחברות המשמשות צרכנים של הכימיקל, טענו, בהסתמך על מחקר שנערך על 19 נחקרים באוניברסיטת הרווארד, שהכימיקל אינו מזיק לבני אדם במינונים אלו. 

באוקטובר 2008 קבעה ממשלת קנדה מפורשות כי ביספנול A הוא חומר רעיל והודיעה כי היא מתעתדת לקיים חקיקה, אשר תאסור שיווק בקבוקים לתינוקות המכילים את החומר.

במרץ 2009 החליטו ששת היצרנים הגדולים של בקבוקי התינוקות בארצות הברית, אוונט, גרבר, פלייטקס, ד"ר בראון, דיסני פירסט יירס ואיבנפלו, לחדול מרצונן משימוש בחומר זה.

משרד הבריאות הורה לבתי החולים להפסיק להשתמש בבקבוקים המכילים את הכימיקל ביספנול A להאכלת תינוקות מאושפזים ויילודים. זאת לדברי משרד הבריאות בשל "עיקרון הזהירות המונעת" ולא בשל הוכחות מדעיות חדשות. בקנדה ובאיחוד האירופי נאסר השימוש לחלוטין.

בפברואר 2022, עתרו ארגונים שונים, ביניהם האגודה האמריקאית לאנדוקרינולוגיה (Endocrine Society), למנהל המזון והתרופות האמריקאי בבקשה למשוך את האישורים שניתנו לשימוש ב-BPA לצרכים שונים, ובכלל זאת להגביל את השימוש בחומר באריזות מזון. הפנייה נעשתה לאחר שפאנל מומחים של הארגון האירופי לבטיחות במזון (EFSA) מצא שנזק מחשיפה לחומר יכול להיגרם כתוצאה מרמת חשיפה נמוכה בהרבה ממה שהיה נהוג לחשוב קודם לכן.

## קישורים חיצוניים

* 
* 
* 
* אתר על הביספנול A מטעם איגוד התעשיות הכימיות באמריקה (באנגלית)
* 
* 

## הערות שוליים

קטגוריה:תרכובות אורגניות
קטגוריה:חומרי גלם
קטגוריה:תזונה בינקות
קטגוריה:הרעלת מזון
__ללא_תוכן__
ממוצע נע

ממוזער|הדגמה של ממוצע נע (גרף צהוב) וברקע הנתונים עצמם
**ממוצע נע** הוא כלי סטטיסטי, בו נעשה שימוש בשיטת הניתוח הטכני בשוק ההון, במטרה לזהות את כיוון המגמה של מניות.

אם שער המניה נמצא מעל הממוצע הנע – המניה נמצאת במגמת עליה, ואם שער המניה מתחת לממוצע הנע – המניה נמצאת במגמת ירידה. הממוצע הנע הוא בעצם שקלול של שערי המניה בימים האחרונים של המסחר, ולכן, אם שער המניה ביום מסוים גבוה מהממוצע – הרי שהמניה בעלייה, ולהפך.

לצורך חישוב הממוצע ניתן להשתמש בטווחי זמן שונים וזאת בהתאם למגמה אותה אנו רוצים לבחון, עבור המגמה המינורית נהוג להשתמש בממוצעים של 5/6/13 ימים למגמה המשנית נהוג להשתמש בממוצעים של 26/50 ולמגמה הראשית נהוג להשתמש בממוצע של 200/100 ימים.

הממוצע הנע לבדו אינו כלי טכני אמין במיוחד שכן כל יום ויום כל מניה חוצה ממוצע נע כלשהו. בנוסף הממוצעים הנעים מספקים איתותי שווא רבים ולכן פיתחו לאורך השנים ממוצעים נעים "מתוחכמים" יותר ומתנדים מבוססים על הממוצעים הנעים.

## סוגי ממוצעים נעים ונוסחאות חישוב

1.**ממוצע נע רגיל** - הממוצע הנע הרגיל הוא ממוצע של שערי המניה בימים האחרונים, בדרך כלל ממוצע זה מחושב לפי שערי הסגירה של המניה אך ישנם מנתחים טכניים המשתמשים בשער הממוצע של ימי המסחר לצורך חישוב הממוצע הנע.

אופן החישוב של ממוצע נע זה פשוט יחסית:
{P \over N}=MA
* MA - ממוצע נע.
* N - מספר הימים המחושב.
* P - סכום המחירים של המניה ב-N הימים האחרונים (שערי סגירה או שערים ממוצעי של הימים המחושבים).

2.**ממוצע נע משוקלל** - ממוצע נע משוקלל נותן משקל רב יותר לימי המסחר האחרונים מכיוון שהם "רלוונטיים יותר" מאשר ימי המסחר הקודמים.

3.**ממוצע נע אקספוננציאלי** - ממוצע נע אקספוננציאלי בדומה לממוצע הנע המשוקלל מתחשב גם הוא יותר בנתונים האחרונים ופחות בנתונים ה"ישנים" אך ההבדל הוא שהממוצע הנע האקספוננציאלי נותן משקל הולך ויורד בצורה אקספוננציאלית לנתונים מהעבר.

החישוב של ממוצע נע אקספוננציאלי:
EMA=PL \times K+EMA(-1) \times (1-K)
* N - מספר הימים המחושב.
* K - מקדם שנוסחתו היא K={2 \over (N+1)}
* PL - מחיר המניה ביום המסחר האחרון.
* EMA(-1) - ערך הממוצע הנע האקספוננציאלי של אתמול.

לדוגמה עבור מקרה הקצה N=1 (חישוב ה-EMA, הממוצע הנע האקספוננציאלי, על פני היום השוטף בלבד) מחיר המניה הנוכחי מוכפל ב-1 והממוצע הקודם ב-0 וכך ה-EMA שווה למחיר המניה של היום.

עבור N=2 (חישוב ה-EMA על פני היומיים האחרונים) מתקבל K={2 \over 3}, אז מכפילים את מחיר המניה הנוכחי ב-2/3 ואת ה-EMA של היום הקודם ב-1/3 ומקבלים את ה-EMA הנוכחי (זה שמחר יוכפל ב-1/3 ויחד עם מחיר המניה של מחר שיוכפל ב-2/3 יתן את ה-EMA של מחר).

עבור N=6 מתקבל K={2 \over 7} ואז מכפילים את מחיר המניה הנוכחי ב-2/7 ואת ה-EMA של אתמול ב-5/7 וכך הלאה.

## ראו גם
* מרטין זווייג
* מדד העוצמה היחסית
* MACD

## קישורים חיצוניים

* 

קטגוריה:ניתוח טכני
קטגוריה:סטטיסטיקה
קטגוריה:ממוצעים
היפאסוס

**היפאסוס** (ביוונית: Ίππασος) היה פילוסוף יווני מהאסכולה הפיתגוראית שחי במאה החמישית לפנה"ס. מוצאו מהעיר מטאפונטום שביוון הגדולה.

פאפוס מאלכסנדריה מייחס את גילוי המספרים האי-רציונלים לאסכולה הפיתגוראית (על פי משפט פיתגורס, אורך היתר במשולש ישר-זווית שאורך שני ניצביו 1 הוא השורש הריבועי של 2), אולם הגילוי נשמר בסוד על-מנת שלא לסתור את הטענה של האסכולה הפיתגוראית שהעולם כולו ניתן לתיאור כיחסים בין מספרים טבעיים. פאפוס מציין שהראשון שחשף סוד זה סולק בטביעה. יאמבליכוס מביא שלל סיפורים סותרים על חבר האסכולה הפיתגוראית שנענש על ידי האלים בטביעה, ואחד הסיפורים מציין שהיפאסוס נענש בטביעה. סיפורים אלה מצטרפים יחדיו לייחוס הגילוי של המספרים האי-רציונליים להיפאסוס.

אמינות סיפורים אלה מוטלת בספק, וחוקרים בני זמננו סבורים כי גילויים של המספרים האי-רציונליים לא זעזע את עולמו של פיתגורס. הם מסבירים שהמקור לאגדה זו הוא שהיוונים בתקופתו של פיתגורס, השתמשו באותה מילה כדי לתאר מספרים אי רציונליים, כאלה שאינם יחס בין שני מספרים שלמים, וכדי לתאר תופעה "לא רציונלית", כלומר תופעה ש"לא תיאמן".

אגדות אחרות מספרות שהיפאסוס סולק מהאסכולה הפיתגוראית מפני שפרסם את אמונותיהם, או שהוטבע כיוון שייחס לעצמו את גילוי מבנהו של הדודקהדרון, גוף שכל פאותיו הם מחומשים משוכללים. קיימת הוכחה, שגילויה מיוחס להיפאסוס, שהיחס בין אורך האלכסון במחומש משוכלל לאורך בסיסו הוא מספר אי רציונלי. היפאסוס היה הראשון שחקר את התהודה ואת האקוסטיקה. חלק מחיבוריו שרד עד ימינו.

## קישורים חיצוניים

* 

* Kurt Von Fritz, The Discovery of Incommensurability by Hippasus of Metapontum, Annals of Mathematics Second Series, Vol. 46, No. 2, April 1945, pp. 242-264


קטגוריה:פילוסופים קדם-סוקרטים
קטגוריה:מתמטיקאים מיוון העתיקה
קטגוריה:פילוסופים יוונים
טבלת ניתוב

בתקשורת מחשבים, **טבלת ניתוב** (באנגלית: **Routing Table**, או RIB - Routing Information Base) היא טבלה המוחזקת במסד נתונים או בקובץ על גבי רכיב כלשהו ברשת תקשורת (נתב), ומשמשת לאחסון המידע הנדרש לניתוב חבילות ברשת. המידע בטבלה כולל את הניתובים האפשריים ברשת לפי כתובת היעד של החבילה, ולעיתים גם את הציון הרלוונטי לכל אחד מהנתיבים כך שבמידה ויש מספר נתיבים לאותו היעד ניתן יהיה לבחור את הטוב מביניהם. הציון נקבע לפי מטריקה הנקבעת בנתב או בפרוטוקול הניתוב. ברוב המוחלט של רשתות התקשורת הניתובים מתייחסים לסביבה המיידית של הרכיב, ומציינים את הרכיב הבא אליו יש להעביר את החבילה על מנת שזו תגיע בסופו של דבר ליעדה. בנייתה של טבלת הניתוב נעשית באופן דינמי תוך שימוש בנתונים העוברים באמצעות פרוטוקולי הניתוב השונים וכן באופן סטטי על ידי הגדרות מקומיות של ניתובים סטטיים.

כיום, בשל גודלן של רשתות התקשורת והעומס הרב בתהליך הניתוב, לרוב נתבים לא משתמשים בטבלאות הניתוב המלאות באופן ישיר, אלא גוזרים מהן טבלאות העברה (Forwarding Tables) המכילות אך ורק את הניתובים הנבחרים עבור היעדים השונים, באופן המאפשר גישה וחיפוש מהירים - אם על ידי שימוש במבני נתונים מתאימים ואם על ידי אחסון בחומרה.

## מבנה טבלת הניתוב
טבלת הניתוב מכילה עבור כל ניתוב לפחות שלושה נתוני חובה:
# כתובת היעד ברשת - הכתובת אליה אמורה להגיע החבילה בסופו של דבר. בדרך כלל מיוצג באמצעות כתובת ומסיכת רשת.
# מחיר - המחיר המשויך לשורת הניתוב
# כתובת ההופ הקרוב - כתובת הרכיב הבא ברשת אליו יש להעביר את החבילה, בדרכו אל היעד הסופי. במחשבי קצה ברשת, ההופ הקרוב נקרא שער (Gateway), היות שהוא משמש אותם לכניסה לרשת התקשורת.

בנוסף לנתוני חובה אלו, על בסיס מימושים שונים של טבלת הניתוב, היא יכולה להכיל גם את הנתונים הבאים:
# איכות השירות (Quality of Service) המשויכת לנתיב
# קישורים לרשימות סינון המשויכות לנתיב, וקובעות אילו חבילות יכולות לעבור דרכו

### דוגמה לטבלת ניתוב במערכת ההפעלה חלונות
במערכת ההפעלה חלונות ניתן להדפיס את טבלת הניתוב הנוכחית על ידי שימוש בפקודה **route PRINT**. תוצאה לדוגמה של הקשת פקודה זו:


```
===========================================================================
Active Routes:
Network Destination        Netmask          Gateway       Interface  Metric
          0.0.0.0          0.0.0.0       10.0.0.138       10.0.0.20	  25
         10.0.0.0        255.0.0.0        10.0.0.20       10.0.0.20	  25
        10.0.0.20  255.255.255.255        127.0.0.1       [[127.0.0.1]]	  25
   10.255.255.255  255.255.255.255        10.0.0.20       10.0.0.20	  25
        127.0.0.0        255.0.0.0        127.0.0.1       127.0.0.1	  1
        224.0.0.0        240.0.0.0        10.0.0.20       10.0.0.20	  25
  255.255.255.255  255.255.255.255        10.0.0.20       10.0.0.20	  1
Default Gateway:        10.0.0.138
===========================================================================
```



קטגוריה:ניתוב
מטריקה (רשתות)

ברשת תקשורת, **מטריקה** היא ערך של מגנון הניתוב הקובע באיזה נתיב עדיף להשתמש אם יש מספר נתיבים אל אותו היעד ברשת, כאשר הנתיב עם הערך המינימלי הוא הנתיב המועדף. טבלת הניתוב מכילה אך ורק את הנתיבים הטובים ביותר האפשריים, ומתעלמת משאר הנתיבים בעלי המטריקות הגבוהות יותר, אך פרוטוקול ניתוב המתבסס על מסד נתונים המכיל את הטופולוגיה של הרשת עשוי להכיל את כלל האפשרויות בלי קשר לעלותן.

ה**מטריקה** מחושבת על בסיס נתונים שונים של הניתוב, וכל פרוטוקול מייחס חשיבות שונה לכל אחד מהנתונים. נתונים לדוגמה המשמשים את פרוטוקולי הניתוב הם:
* מספר ההופים אל היעד
* מהירות הנתיב
* הלאג של הנתיב
* אמינות הנתיב
* רוחב הפס שהנתיב מאפשר
* העומס על הנתיב

## הערות שוליים
 

קטגוריה:ניתוב
קשר מים

שמאל|ממוזער|250px|קשר מים
**קשר מים** הוא קשר לחיבור שתי רצועות שטוחות. קשר מים הוא היחיד שאינו מעוות את הרצועה בתוכו, ולכן לחיבור רצועות הוא חזק ביותר; מוכר רק קשר אחר לחיבור רצועות שהוא חזק יותר - קשר דייגים כפול, שאינו נוח לקשירה ברצועות. בחבלים, שהחתך שלהם עגול, קשר מים אינו בטיחותי (עלול להחליק תחת עומס) ולכן קשר זה אינו מיועד לחיבור בין חבלים.

שימושים אפשריים שלו בטיפוס ובסנפלינג הם יצירת ריתמה מאולתרת וסגירת לולאת רצועה (סלינג).

הקשר נקשר באמצעות יצירת קשר בוהן ברצועה אחת ועקיבה אחר הלולאה ברצועה השנייה מהקצה השני.

## קישורים חיצוניים

* קשר מים, באנציקלופדיית הטיפוס

קטגוריה:קשרים
סמל העיר פתח תקווה

[שמאל|ממוזער|180px|[בול פתח תקווה עליו מבוסס הסמל]]
**סמל העיר פתח תקווה** הוא הסמל הרשמי של העיר פתח תקווה, והוא משמש את המוסדות המוניציפליים של העיר.

## היסטוריה
סמל העיר מבוסס על "בול פתח תקווה", בול דואר שהונפק בפתח תקווה בשנת 1908, אשר יש הרואים בו את **הבול העברי הראשון** בארץ ישראל. הבול הונפק ביוזמתו של יצחק גולדנהירש, עולה מרומניה אשר הצטרף למקימי העיר בשנות התשעים של המאה ה-19. גולדנהירש חבר למנהל משרד הדואר האוסטרי ביפו במטרה להקים בפתח תקווה סניף דואר חדש, ודרש כי במסגרת הקמת הסניף תנפיק הקונסוליה האוסטרית בול עברי ייחודי לפתח תקווה, שישמש לדואר פנים ולדואר בינלאומי. בסוף שנת 1908 אכן הונפק הבול, אשר עוצב בידי צייר אלמוני.

בהשוואה לטכנולוגיית העיצוב של הימים ההם, בלט הבול בעיצובו ובצבעוניותו הרבה. בראשו התנוסס שם העיר פתח תקווה באותיות עבריות צהובות ומאירות עיניים, ובתחתיתו הוצג מחירו הנקוב - 14 פארה (מטבע עתיק ששימש את האימפריה העות'מאנית).

## עיצוב הסמל המקורי ומרכיביו
עיצובו של הסמל נותן ביטוי לפתח תקווה כאם המושבות, ולהיותה סמל להתיישבות הראשונית בארץ ישראל. הציור במרכז הסמל הוא העתק של הציור המקורי שהתנוסס על הבול העברי הראשון, והוא כולל שלושה מרכיבים מרכזיים:
* **[[מחרשה]]** - מסמלת את עבודת האדמה ואת חידוש ההתיישבות היהודית בארץ ישראל, עם הקמת המושבה פתח תקווה בשנת 1878. עד היום, מוצב באחד הצמתים המרכזיים בעיר פסל מפורסם של המחרשה הראשונה בעיר.
* **[[שדה (חקלאות)|שדות]]** - מסמלים את ייבוש ביצות הירקון ועיבודן לטובת חקלאות.
* **[[עץ]] [[תפוז]]ים** - מסמל את נטיעת הפרדסים בפתח תקווה ואת חשיבותה של העיר בענף פירות ההדר. הפרדס הראשון, אשר ניטע ב"אחוזת לחמן" על ידי הרב אריה ליב פרומקין, היווה שלב ראשון בכיבוש העבודה העברית על ידי אנשי העלייה השנייה, שבא לידי ביטוי בפרדסי פתח תקווה. בהמשך הוקמו במושבה קבוצות קטיף ואריזה, ופותחו שיטות מתקדמות בכל הקשור לתחום ההדרים.

בתחתית הסמל מוטבע הפסוק ****, הלקוח מספר משלי, ומדגיש את חשיבות עבודת האדמה. צורתו הכללית של הסמל מבוססת על צורתו של מגן דוד.

## סמליל העיר
[200px|ממוזער|שמאל|[סמליל ממותג של העיר - בין 2008 ל-2023]]
בשנת 2008, במלאת 130 שנים לייסוד המושבה, אימצה העירייה סמליל ממותג, הכולל את שמה לצד הססמה "קצב של עיר, לב של מושבה". אלה מופיעים מתחת לרישום צבעוני שבו נראים שלושה תפוזים. בעקבות מחאה ודיון במועצת העיר, הוחלט ביום 2 באוגוסט 2009 להשיב את הסמל המקורי ולשלבו בחדש. עוד הוחלט כי שני הסמלים יופיעו בפרסומים רשמיים.

בשנת 2023 הוחלף הלוגו כאשר סמל העירייה ניצב לידו עם הסיסמה "ממושבה למטרופולין".

## קישורים חיצוניים

## הערות שוליים

קטגוריה:פתח תקווה: תרבות
פתח תקווה
וילי שלגה

**וילי שלגה** (בגרמנית: **Willi Schlage**; 24 בדצמבר 1888 - 5 במאי 1940 בברלין), שחמטאי גרמני.
## קריירה
בשנת 1910 ניצח בתחרות המבורג (דרג ב'). התמודד במפגשים בין ברלין לפראג (1913), ברלין להולנד (1920) ו-1922 וגרמניה -שוודיה (1922).

שלגה ניצח פעמיים באליפות השחמט בברלין, בשנים 1921 ו-1926.

בשנת 1921 הגיע למקום השלישי בתחרות המבורג (ניצח: ארהרדט פוסט  ), חלק מקום 3-5 בתחרות באד אוינהאוזן בשנת 1922  (ניצח: ארהרדט פוסט), חלק מקום 11-13 בתחרות ברלין 1928 (ניצח: אהרון נימצוביץ'),  חלק מקום 5-7 בתחרות ברלין 1930 (ניצח: קארל הלינג), חלק מקום 7-8 בתחרות ברלין 1932 (ניצח: קארל הלינג), חלק מקום 8-9 בתחרות סוינמונדה 1932 (ניצח: יסטה סטולץ), חלק מקום 6-7 בתחרות ברלין 1933 (ניצחו: ברתולד קוך  וקורט ריכטר), חלק מקום 11 בתחרות באד אאכן בשנת 1935 (אליפות גרמניה השלישית, ניצח: קורט ריכטר), חלק מקום 3-4 בתחרות ברלין 1937 (ניצחו: קרלוס גימארד  ולודוויג רלסטאב) וחלק מקום 4-7 בתחרות קרפלד 1938 (ניצחו: אריך אליסקסיס  ולודוויג אנגלס).

בשנת 1935 התמנה שלגה למאמן הראשי של איגוד השחמט הגרמני, ובתפקידו זה אימן את הנבחרת הלאומית של גרמניה להתמודדות באולימפיאדת השחמט 1936.  לעזרתו הוא גייס את אלכסנדר אלכין ואת יפים בוגוליובוב.
 
בשנת 1939 אימן שלגה את טובי שחקני הנוער בגרמניה קלאוס יונגה, וולפגנג אונציקר, אדית קלר הרמן  ועוד.
 
אחד ממשחקיו המפורסמים, משנת 1910, הוצג בסרטו של סטנלי קובריק 2001: אודיסיאה בחלל כאשר  האסטרונאוט פרנק פול משחק שחמט מול המחשב הַאל 9000.

### לבן:  וילי שלגה  שחור: [[ריכרד רטי]] ברלין 1928
 

המשחק הזה עובר כמעט מיידית לשלב הסיום, לאחר חילופי כלים מסיביים מיד בסיום הפתיחה. למרות שלשחור שני רגלים פחות בשלב מסוים, המיקום המצוין של המלך ושל הצריח מכריעים את המשחק.

## קישורים חיצוניים

## הערות שוליים

קטגוריה:שחמטאים גרמנים
קטגוריה:גרמנים שנולדו ב-1888
קטגוריה:גרמנים שנפטרו ב-1940
רוי טרנבול בלאק

**רוי טרנבול בלאק** (באנגלית: **Roy Turnbull Black**; 14 בפברואר 1888, ניו-יורק – 27 ביולי 1962, ניו-יורק), שחמטאי אמריקאי ושופט במקצועו.
## קריירה
רוי בלאק ניצח באליפות ניו יורק בשנת 1914.

הישגו השחמטאי הגדול ביותר היה ניצחון בכלים השחורים על חוסה ראול קפבלנקה בתחרות ניו-יורק 1911. סיים בתיקו מול חוסה ראול קפבלנקה במשחק אחר והפסיד בשלושה משחקים נוספים.

## קישורים חיצוניים

## משחקים מוסברים (באנגלית)
### 1916
* חוסה ראול קפבלנקה מול רוי טרנבול בלאק שזכה באליפות ניו יורק בשנת 1914, 17.1.1916,  The Queen Hunt!   Capablanca vs Black   Rice Memorial (1916)
### 1918
*  חוסה ראול קפבלנקה מול רוי טרנבול בלאק,  2.11.1918, Your Honor, I Object!   Capablanca vs Black   New York (1918)

קטגוריה:אמריקאים ילידי מדינת ניו יורק
קטגוריה:ניו יורק: אישים
קטגוריה:שחמטאים אמריקאים
קטגוריה:אמריקאים שנולדו ב-1888
קטגוריה:אמריקאים שנפטרו ב-1962
פטריית תה

ממוזער|שמאל|250px|פטריית תה בגידול מסורתי
**פטריית התה** היא צורת חיים סימביוטית הבנויה ממארג סימביוטי של שמרים וחיידקים. הסימביוזה נקראת SCOBY שהם ראשי תיבות של "Symbiotic Culture Of Bacteria and Yeast". התוצר של התססה עם SCOBY הוא משקה פרו-ביוטי מסורתי בשם **קוֹמְבּוּצָ'ה**. קומבוצ'ה מזכירה שמפניה מבחינת הבעבוע העדין שלה. לקומבוצ'ה יכולת להכיל מגוון של טעמים מורכבים ומעודנים. קומבוצ'ה צוברת הכרה בעולם המערבי כמשקה מרענן בטעמים בעל תכולת סוכר נמוכה התומך בבריאות מערכת העיכול. **פטריית התה** ניזונה מתה וסוכר. הסוכר מפורק כמעט כולו במהלך ההתססה. התוצר הסופי מכיל כמויות קטנות מאוד של סוכר ואלכוהול והוא משופע בנוגדי חמצון ובוויטמינים. נחשבת לאחת מפטריות המרפא הידועות.

## תהליך ההתססה של הקומבוצ'ה
רכיבי הבסיס של הקומבוצ'ה הם תה, סוכר וסימביוזה המורכבת משמרים ומחיידקים פרו-ביוטיים. תהליך התסיסה מזכיר תהליכי תסיסה\החמצה אחרים כגון החמצת חלב ליוגורט, אולם הוא מורכב יותר כי מדובר בתסיסה דו-שלבית. השלב הראשון מבוצע על ידי השמרים בעוד השלב השני מבוצע על ידי החיידקים הפרו-ביוטיים. בשלב הראשון של התסיסה הסוכרוז הופך, בעזרת השמרים, לגלוקוז ופרוקטוז. בשלב השני, החיידקים הפרו-ביוטיים הופכים את הגלוקוז והפרוקטוז לחומצות (Gluconic acid, Acetic acid) והשמרים הופכים את הגלוקוז והפרוקטוז ל-CO2 שנותן למשקה את הבעבוע האופייני ולאתאנול. בהכנה שגרתית קומבוצ'ה לא מכילה יותר מאחוז אלכוהול והיא בטוחה לצריכה גם על ידי ילדים. החיידקים הפרו-ביוטיים יוצרים גם צלולוז שיוצר שכבה צמיגית על פני הנוזל. שכבת הצלולוז הזו נקראת Pellicle. פעמים רבות אנשים טועים לחשוב שה-Pellicle היא פטריית התה עצמה.

## אופן הכנת הקומבוצ'ה
ישנן שתי שיטות נפוצות להכנה ביתית:
התססה מתמדת (Continuous brewing) או התססה דו-שלבית.
בהתססה מתמדת ה-SCOBY חשוף לאוויר כל הזמן והמגדל מוציא נוזל קמבוצ'ה ממכל הגידול ומוסיף במקומו תערובת תה וסוכר. היתרונות של תהליך זה הם הפשטות שלו והתחזוקה הקלה. החסרונות של תהליך זה הם חוסר יכולת להוסיף טעמים וכן איכות המשקה וטעמו הירודים בהשוואה להתססה דו-שלבית או להתססה תעשייתית.
בהתססה דו-שלבית מתקיים השלב הראשון בנוכחות אוויר יחד עם ה-Pellicle בדומה להתססה מתמדת. שלב זה נקרא F1. השלב השני מבוצע במכל אטום עם טעמים נוספים וללא ה-pellicle. מטרת שלב זה לתת טעמים ולשמר את הבועות הנוצרות. שלב זה נקרא F2.

## מקור
פטריית התה משמשת מזה מאות שנים להפיכת תה ממותק למשקה חמצמץ ולעיתים תוסס בשם "קומבוצ'ה". מנהג זה נפוץ במזרח הרחוק במשך לפחות אלפיים שנה, וכן במזרח אירופה במשך המאות האחרונות. מסורות של העמים המגדלים את הפטרייה מייחסות למשקה סגולות בריאותיות. פטריית התה הובאה גם לישראל עם העולים מחבר המדינות ומגדלים אותה לשימוש ביתי.

## קישורים חיצוניים
שמאל|ממוזער|200px|צנצנת קומבוצ'ה

## הערות שוליים

קטגוריה:תה
קטגוריה:פטריות
קטגוריה:משקאות מותססים
יוסה

**יוסה** או **יוסף**, על פי הברית החדשה הוא השני מבין אחי ישו.

על פי המסופר בבשורה על-פי מרקוס ו' 3, ישו מתואר כבנה של מרים וכאחיהם של יעקב, יוסה, יהודה ושמעון (ועוד מוזכרות אחיות בלא ציון שמם).

בבשורה על פי מרקוס ט"ו 40 מתוארות הנשים הנוכחות בצליבת ישו ומצוינת אימו של ישו בתיאור "מרים, אימם של יעקב הקטן ושל יוסה".

תיאורים אלה מופיעים גם בבשורה על-פי מתי, אולם שם מכונה יוסה בשם "יוסף" או "יוסס".

בימי הביניים זוהה יוסה עם יוסף בר-סבא המוזכר במעשי השליחים כמועמד להפוך לאחד מהשליחים לאחר מותו של יהודה איש קריות.

כמו כן יוסה מופיע כשלישי בסדר הירושה (השם מופיע בצורה "יוסטוס") אחרי ישו (אחרי יעקב ואחרי שמעון מירושלים) בספרו של אוסביוס מקיסריה "ההיסטוריה של הכנסייה".

## ראו גם
* מערת הקבורה של ישו

קטגוריה:ישו
ביטון

**בִּיטוֹן** הוא שם משפחה יהודי ספרדי נפוץ שהתגלגל מהמילה הלטינית "ויטאס" שמשמעותו בעברית היא "חיים". שם זה נפוץ בקרב יהדות מרוקו שם היה שם המשפחה השלישי בשכיחותו בקרב יהודים. השם קיים גם בקרב יוצאי אלג׳יריה וצאצאי יהדות ספרד בטורקיה.
שם המשפחה הופיע בתעודות מספרד כבר במאה ה-13. על פי נתוני הלמ"ס, נכון ל-2017, השם ביטון הוא החמישי בשכיחותו בישראל, אחרי כהן, ,  ו.

## הערות שוליים

קטגוריה:שמות משפחה ביהדות צפון אפריקה
יהודה, אחי ישו

**יהודה**, על פי המסופר בברית החדשה, היה אחד מבניו של יוסף ואחיו של ישו.

על פי המסופר בבשורה על-פי מרקוס ו' 3, מתואר ישו כבנה של מרים וכאחיהם של יעקב, יוסה, יהודה ושמעון (ועוד מוזכרות אחיות בלא ציון שמן).

יש המזהים את יהודה כאחד מהשליחים המכונה יהודה השליח (המכונה בבשורה על-פי לוקאס בשם "יהודה מיעקב" כאשר השם מפורש כ"יהודה אחי יעקב" - וכך תורגם הביטוי בתנ"ך המלך ג'יימס).

לפי סברה אחת יהודה הוא השליח תומאס הקדוש. מקור השם "תומאס" הוא מהמילה "תאום", ובארמית וביוונית הוא נקרא בשם "דידמוס" שמשמעו "תאום". על פי הסברה, יהודה נקרא בשם זה בשל דמיונו לישו ועל מנת להבדילו מיהודה איש קריות.

ישנה מסורת נוצרית לפיה יהודה כתב את איגרת יהודה - אחד מספרי הברית החדשה.

## צאצאים
הגסיפוס, היסטוריון נוצרי מהמאה השנייה מזכיר בכתביו צאצאים של יהודה החיים ברומא בתקופת הקיסר הרומי דומיטיאנוס. אוסביוס מקיסריה בספרו "תולדות הכנסייה" (ספר שלישי, פרקים 19–20) מספר כי דומיטיאנוס הורה על הריגת כל צאצאי דוד המלך, וכי כופרים הסגירו את הנכדים של יהודה (אחיו של ישו) שהיו צאצאי דוד המלך, אולם לאחר משפט שחרר דומטיאנוס את הנכדים. בהמשך מציין אוסביוס כי בתקופת שלטונו של הקיסר טראיאנוס הוצא להורג יהודה קיריאקוס - נכדו של יהודה.

קטגוריה:ישו
בדיקות אינטגרציה

[שמאל|ממוזער|250px|בדיקות שילוב למודול [כיסא מפלט למטוס, כאשר הוא על הקרקע]]
**בדיקת אינטגרציה**, הנקראת גם **בדיקת שילוב** (לפי האקדמיה ללשון: **בדיקת כילול**), היא אחת מסדרה של בדיקות המבוצעת בתהליך מחקר ופיתוח, במטרה לבדוק את ההשפעה שיש לחלק מוגדר במערכת עם חלקים אחרים במערכת ועם מערכות מקבילות ומשיקות. בדיקות האינטגרציה מבוצעות על ידי חיבור של כמה מודולים בודדים ומחברים אותם למערכת או לתת מערכת, או למערכת חיצוניות. 

בדיקות האינטגרציה מבוצעות בדרך כלל לאחר שכל בדיקות היחידה התבצעו.

גורמים ראשיים הנבדקים בבדיקות האינטגרציה הם הפונקציונליות והביצועים המרכזיים של המערכת בהינתן המודולים השונים.

ישנן כמה רמות בבדיקה עצמה: 
# בדיקת שילוב בין רכיבים שונים בתוך המערכת, אשר מתבצעת לאחר בדיקת כל רכיב על ידי בדיקת יחידה. 
# ביצוע שילוב בין מרכיבי המערכת לבין הסביבה בה הם מיועדים לפעול. באינטגרציה שכזאת יש לצד המפתח שליטה רק על צד אחד מהממשק המיועד, לכן ישנה חשיבות בתאימות של המרכיבים, ואי תאימות שכזאת צפויה להתגלות בשלב בדיקות האינטגרציה. לרוב, בדיקות שכאלה, נקבעות מראש על ידי ראשי הפרויקט, כדי שבסופו של תהליך יהיה ממשק חלק בין המודולים שהוכנו לבין מודולים קיימים וסביבת העבודה כולה. לעיתים, מתבצעות בדיקות שכאלה אל מול מספר סביבות, וסביבות משתנות, כל זאת תלוי ביעד הפרויקט ובמטרות שהוצבו.

ישנן מספר צורות עבודה לביצוע הבדיקות, רובן מבוססות על בסיס הבדיקה, המוגדר במסמכי האפיון ובארכיטקטורת המערכת (למשל בתוכנה, ארכיטקטורת תוכנה כגון עיצוב מעלה-מטה ומטה-מעלה).

בפיתוח תוכנה, בדיקות אינטגרציה עשויות לכלול גם ביצוע בדיקות לתכונות לא פונקציונליות בתוכנה, למשל בדיקת עומסים או אבטחת מידע.
בפיתוח חומרה, בדיקות אינטגרציה עשויות לכלול גם בדיקות הרכבה פיזית של המעגל המודפס לתוך המוצר הכולל.

## ראו גם
* שילוב מערכות

## הערות שוליים

קטגוריה:בדיקות תוכנה
קטגוריה:בדיקות במחקר ופיתוח
המשפחה הקדושה

[ממוזער|[טונדו דוני מאת מיכלאנג'לו, הבו המשפחה הקדושה ודמויות נוספות ברקע]]
[150px|שמאל|ממוזער|250px|[הבריחה למצרים מעשה ידי אלברכט דירר.]]
**המשפחה הקדושה** הוא הכינוי בנצרות למשפחתו הקרובה של ישו - מרים אימו, ויוסף, אביו המאמץ.

## חג המשפחה הקדושה
**חג המשפחה הקדושה** הוא חג דתי נוצרי הנחוג על ידי נוצרים קתולים לכבוד שלושת בני המשפחה הקדושה.

החג נקבע על ידי האפיפיור ליאו ה-13 בשנת 1893. עד שנת 1969 נחוג החוג ביום ראשון בשבוע שחל באוקטבה (שמונת הימים) שלפני חג ההתגלות (היינו יום ראשון בשבוע שבין ה-7 בינואר ל-13 בינואר כולל שני ימים אלה).

מאז שנת 1969 נחוג החג ביום הראשון בשבוע שחל בין חג המולד וראש השנה הנוצרית (היינו בין ה-25 בדצמבר ל-1 בינואר). בשנים בהם אין יום ראשון בשבוע זה (דבר המתרחש כאשר הן חג המולד והן ראש השנה הנוצרית חלים ביום ראשון - נחוג חג המשפחה הקדושה ביום שישי בשבוע שבין שני חגים אלה. החג הוזז על מנת לאפשר את חגיגת "חג הטבלת האדון" ביום בו נחוג קודם לכן חג המשפחה הקדושה.

החג עצמו אינו חג חובה בקרב הקתולים, אולם חובה להשתתף במיסה מיוחד הנערכת ביום זה בכנסייה.

## שימושים תרבותיים
קתולים אדוקים נוהגים לרשום בראשי מכתביהם את האותיות "J.M.J" - ראשי תיבות שמות בני המשפחה הקדושה (בדומה לנוהג לכתוב "בס"ד" בקרב יהודים מסורתיים ודתיים).

## קישורים חיצוניים

* 
* 

קטגוריה:מועדים נוצריים
קטגוריה:ישו
Rude Awakening

**Rude Awakening** (התעוררות גסת-רוח) הוא האלבום האחרון של להקת הת'ראש מטאל מגאדת' לפני פירוקה  ב-2002. הלהקה התאחדה ב-2004 כאשר רק דייב מאסטיין נשאר מההרכב הקודם.

האלבום תוכנן להיות מוקלט בהופעה בארגנטינה, אך לאור מאורעות 11 בספטמבר הלהקה החליטה להקליט את האלבום בארצות הברית.

האלבום דחה כמעט לגמרי את החומרים ה"יותר רכים" של מגאדת' (כמו האלבום Risk, אשר אף שיר מתוכו לא נכלל בהופעה), ונראה כאילו מגאדת' החליטו לחזור להתנהגותם המקורית, ל"ימי המטאל" של שנות ה-80 ותחילת שנות ה-90. השירים בהופעה זו נבחרו על ידי מעריצי הלהקה באתר האינטרנט של הלהקה.

השירים וה-DVD הוקלטו בשתי הופעות, אשר נערכו במשך שני לילות רצופים בנובמבר 2001. ההופעה הראשונה הוקלטה בטוסון, אריזונה, ובלילה לאחר מכן מגאדת' הופיעו בהופעה כמעט זהה (כדי להבטיח שהווידאו והאודיו של ההופעה יצא חלק, וכדי שיהיו יותר אפשרויות עריכה). ההופעה השנייה נערכה בפיניקס, אריזונה.

## רשימת שירים
כל השירים נכתבו על ידי דייב מאסטיין, אלא אם צוין אחרת.

### דיסק 1

#"Dread and the Fugitive Mind" – 4:12
#"Kill the King" – 3:50
#"Wake Up Dead" – 3:26
#"In My Darkest Hour" (מאסטיין, דייוויד אלפסון) – 5:28
#"Angry Again" – 3:22
#"She-Wolf" – 8:17
#"Reckoning Day" (מאסטיין, מרטי פרידמן, אלפסון) – 4:24
#"Devil's Island" – 5:06
#"Train of Consequences" – 4:30
#"A Tout le Monde" – 4:49
#"Burning Bridges" – 4:56
#"Hangar 18" – 4:45
#"Return to Hangar" – 3:54
#"Hook in Mouth" (מאסטיין, אלפסון) – 4:40

### דיסק 2
#"Almost Honest" (מאסטיין, פרידמן) – 3:57
#"1000 Times Goodbye" – 6:14
#"The Mechanix" – 4:36
#"Tornado of Souls" (מאסטיין, אלפסון) – 5:47
#"Ashes in Your Mouth" (מאסטיין, פרידמן, אלפסון, ניק מנזה) – 6:04
#"Sweating Bullets" – 4:38
#"Trust" (מאסטיין, פרידמן) – 6:46
#"Symphony of Destruction" – 4:50
#"Peace Sells" – 5:22
#"Holy Wars... The Punishment Due" – 8:51

## משתתפים
* דייב מאסטיין: שירה, גיטרה
* דייוויד אלפסון: גיטרה בס, קולות רקע
* אל פיטרלי : גיטרה ראשית, קולות רקע
* ג'ימי דגראסו: תופים

## קישורים חיצוניים

קטגוריה:אלבומי מגאדת'
קטגוריה:אלבומי הופעה באנגלית
קטגוריה:אלבומי וידאו באנגלית
לולאת פרפר אלפיני

שמאל|ממוזער|250px|פרפר אלפיני
שמאל|ממוזער|250px|שלבים בהכנת לולאת פרפר אלפיני
**לולאת פרפר אלפיני** היא קשר המשמש בטיפוס. הקשר מאפשר התחברות לחבל מתוח והפעלת כוח בניצב לכיוון החבל.

השימוש האלפיני בקשר נעשה בדרך כלל כאשר קבוצת אנשים הולכת על שלג; במצב זה יחוברו כל האנשים מלבד אלו שבקצה בעזרת הקשר. בסנפלינג משתמשים פעמים רבות בלולאה כך שהמשלח מתחבר לחבל האבטחה של הגולש (לאבטחת עצמו).

יתרונותיו של הקשר טמונים בכך שכמעט ואינו מחליש את החבל וגודל הלולאה ניתן לכוונון קל יחסית.
עם זאת, קשה מאוד ליצור אותו ביד אחת והוא דורש מיומנות מסוימת.

## קישורים חיצוניים

קטגוריה:קשרים
גדיש (פירושונים)

**גדיש** היא ערימת תבואה שנקצרה, טרם הפיכתה לאלומות.

קטגוריה:שמות משפחה עבריים
חסרי-כנף

**חסרי־כנף** או **חשוכי־כנף** (שם מדעי: Apterygota) היא תת־מחלקה קטנה של חרקים חסרי כנפיים, הדבר נכון לגביהם בהווה אך גם בעבר האבולוציוני שלהם. בשלב הנימפה הכנפיים שלהן קטנות ודומות לבוגר והעור שלהן דק ושקוף או בעל שקיפות בינונית. התיעוד הראשון בהיסטוריית חקר המאובנים שלהן הוא מתקופת דבון (אחת מתקופות הפלאוזואיקון).

## קישורים חיצוניים

* 

## הערות שוליים

קטגוריה:חרקים
קטגוריה:בעלי חיים שתוארו ב-1888
קטגוריה:טקסונים קיימים שהתפתחו בדבון
אל מייקלס

**אלן ריצ'רד "אל" מייקלס** (אנגלית: **Alan Richard "Al" Michaels**; נולד ב-12 בנובמבר 1944) הוא שדרן ספורט יהודי-אמריקני.

## קריירה
מייקלס נולד בברוקלין, ניו יורק ועבר בצעירותו ללוס אנג'לס. הוא החל את קריירת השדרן במשחקי קולג' ולאחר מכן שידר את משחקי הסינסינטי רדס וסן פרנסיסקו ג'איינטס.

מייקלס עבד במשך שלושה עשורים (1977 - 2006) עבור רשת ABC ומאז 2006 עבור רשת NBC. זכה בפרסים רבים, ביניהם פרס אמי. זכה גם להטביע כוכב בשדרת הכוכבים של הוליווד. מייקלס הוא אחד מן השדרים האמריקאים הבודדים ששידר משחקי אליפות בארבעה ענפי ספורט שונים: וורלד סיריס (בייסבול), סופרבול (פוטבול), גביע סטנלי (הוקי קרח) וגמר אליפות ה-NBA (כדורסל). מייקלס שידר גם קרבות אגרוף.

התפרסם במיוחד כאשר שידר את נס על הקרח - ניצחונה המדהים של נבחרת ארצות הברית בהוקי קרח על נבחרת ברית המועצות 3-4 בדרך לזכייה במדליית הזהב באולימפיאדת החורף של 1980, שבו טבע את המשפט האלמותי "האם אתם מאמינים בניסים? כן!" ואת רעידת האדמה שהתרחשה דקות אחדות לפני פתיחת המשחק השלישי של הוורלד סיריס של שנת 1989 בסן פרנסיסקו (מייקלס אף היה מועמד לזכייה נוספת בפרס אמי על דיווחי החדשות שהעביר על תוצאות רעידת האדמה).

כאשר החלה רעידת האדמה, שותפו לשידור השתתק, אך מייקלס הספיק לומר "אני אומר לך, יש לנו רעידת---" לפני שהשידור נקטע. כאשר השידור התחדש לאחר כ-15 דקות, פתח מייקלס את השידור בהומור ואמר "זו הייתה פתיחת המשחק הדרמטית ביותר בתולדות הטלוויזיה".

בשנת 2020 נבחר להיכל התהילה של הבייסבול.

מייקלס נשוי ואב לשתי בנות. מתגורר בלוס אנג'לס. הופיע במספר סרטים וסדרות טלוויזיה, בחלקם בתפקיד עצמו.

## קישורים חיצוניים

* מדוע הם קוראים לזה נס?, באתר ABC Sports
* ריאיון עם אל מייקלס על רעידת האדמה ששידר בשידור חי

קטגוריה:אמריקאים ילידי מדינת ניו יורק
קטגוריה:ניו יורק: אישים
קטגוריה:ברוקלין: אישים
קטגוריה:פרשני כדורסל אמריקאים
קטגוריה:פרשני כדורסל יהודים
קטגוריה:שדרני רדיו וטלוויזיה יהודים אמריקאים
קטגוריה:זוכי אמי בתוכניות ספורט
קטגוריה:אישים שהונצחו בשדרת הכוכבים של הוליווד: טלוויזיה
קטגוריה:שדרני ספורט
קטגוריה:תקשורת ספורט בארצות הברית
קטגוריה:חברי היכל התהילה של הבייסבול
קטגוריה:סינסינטי רדס
קטגוריה:סן פרנסיסקו ג'איינטס
קטגוריה:אמריקאים שנולדו ב-1944
צפון בראבנט

**צפון בראבנט** (בהולנדית: ) הוא מחוז הנמצא בחלקה הדרומי של הולנד. המחוז גובל עם בלגיה בדרום, עם זיילנד במערב, עם נהר המז בצפון ובדרום מזרח עם לימבורג ובירתו היא העיר דן בוס. מועצת המחוז מונה 79 מושבים והיא כפופה לנציב המלך. הנציב הנוכחי הוא וים ון דר דונק (Wim van de Donk). שטח המחוז עומד על כ־4,919 קמ"ר (השני בגודלו) ואוכלוסייתו היא כ־2,415,946 איש (השלישי בגודלו). צפיפות האוכלוסייה במחוז עומדת על 491 איש לקמ"ר.

לפי נתוני הלשכה המרכזית לסטטיסטיקה של הולנד משנת 2002/2003, 24% מאוכלוסיית המחוז הם חסרי דת, 6% מהתושבים פרוטסטנטים, 64% קתולים, 4% מוסלמים ו־1% מגדירים את עצמם אחרת.

## קישורים חיצוניים

* 

* 

*
קטגוריה:הולנד: מחוזות